OpenLLM-France/wikimedia huggingface dataset:
# Fernando Paz Cristóbal

Fernando Paz Cristóbal (Madrid, 1966) és un historiador, professor d'educació secundària i tertulià espanyol.

## Biografia

Nascut el 1966, Paz és docent al Highlands School El Encinar, un col·legi privat de La Moraleja (Alcobendas). Col·labora de forma habitual com a tertulià a El Toro TV, on disposa del seu propi espai denominat «La Inmensa Minoría».
Fou durant un curt període Secretari de Formació i Organització de Vox, al desembre de 2014 es va presentar com a representant d'aquest davant Hazte Oír postulant el partit com a alternativa política «en la defensa de la família i contra la corrupció». Defensor a ultrança del franquisme, considera que Occident s'aboca a l'«abisme» per reconèixer els drets dels homosexuals, qualificà el bombardeig de Guernica com «un mite construït a Anglaterra» i els judicis de Nuremberg com «una farsa». Ha participat com a ponent en conferències organitzades per formacions falangistes i pel partit neonazi Alianza Nacional. També va participar el 2013 com a convidat al programa Fort Apache presentat per Pablo Iglesias.
Temptativament inclòs com a cap de llista de Vox al Congrés dels Diputats per Albacete de cara a les eleccions generals d'abril de 2019, les seves «declaracions revisionistes i negacionistes de l'Holocaust» van forçar, després del corresponent escrutini públic, la seva renúncia a ser candidat.

## Referències

* ↑ M.M. «La polémica del Valle de los Caídos es una insensatez». Diario de Jerez, 26-10-2018.
* ↑ «Monseñor Martínez Camino inaugura en la Facultad de Filosofía de la UCM las III jornadas Catolicismo e Ideologías». Archidiócesis de Madrid, 07-03-2018.
* 1 2 3 Jiménez, S. «Vox presenta al Congreso por Albacete a un tertuliano de Intereconomía homófobo y negacionista del holocausto». Clm24, 19-03-2019.
* ↑ Galaup, Laura. «El candidato de Vox por Albacete al Congreso: "Occidente camina hacia la muerte y la esterilidad por la destrucción de la familia"». eldiario.es, 14-03-2019.
* ↑ «Cuatro partidos políticos se presentan en HazteOir como alternativa en la defensa de la familia y contra la corrupción». Telecinco, 03-12-2014.
* ↑ «Cuatro partidos políticos se presentan en HazteOir como alternativa en la defensa de la familia y contra la corrupción». Europa Press, 03-12-2014.
* ↑ Zulet, Íñigo. «Fernando Paz, el candidato homófobo de Vox, renuncia para "no perjudicar al proyecto"». El Español, 21-03-2019.
* ↑ Riaño, Miguel. «Abascal le quita la careta a Vox». El Independiente, 24-03-2019.
* ↑ «Vox, obligada a prescindir de su candidato homófobo y negacionista». El País. [Consulta: 26 gener 2021].
# Sant Benet (Cabanelles)

Sant Benet és una església del municipi de Cabanelles (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situada al nord-oest del petit nucli de Sant Martí Sesserres, al nord-oest del municipi de Cabanelles al qual pertany.
Petita església de planta rectangular amb l'absis sense diferenciar capçat a llevant, construïda en una zona forestal, prop de la masia Castenys. Està coberta amb una volta de canó rebaixada, tot i que actualment bona part d'aquesta es troba esfondrada. Conserva un arc toral de perfil apuntat. A la part superior dels murs de tramuntana i migdia hi ha un seguit de mènsules de pedra. Presenta quatre obertures que il·luminen l'interior, esbiaixades i amb forma de sagetera. Dues estan situades al mur de migdia de la nau, una altra a l'absis i l'última a la façana principal, damunt del portal d'accés. La porta està construïda amb tres grans blocs de pedra sorrenca ben escairada. La llinda presenta l'escut dels Noguer de Segueró flanquejat per dues dates, 1845 i 1907, que fan referència a dues renovacions del temple. Per la banda interna, la llinda té gravada la següent inscripció: "MIQUEL MERCADER DE LLADÓ M'HA FET A 1907". Els brancals estan gravats amb llargues inscripcions que fan referència a l'obra. La façana està coronada per un campanar de cadireta de dos arcs, mig enrunat. Sembla que davant la façana hi havia hagut un pòrtic, avui en dia desaparegut.
La construcció està bastida amb pedra desbastada disposada regularment, amb carreus a les cantonades. Tant la façana principal com l'interior del temple estan arrebossats i pintats.

## Història

La primera referència documental que es té de l'ermita de Sant Benet data de l'any 1731 quan fou visitada, així aquesta construcció es pot enquadrar vers el segle xviii. Posteriorment va ser reformada als anys 1845 i el 1907 a mans de la família de can Noguer de Segueró, la gran casa pairal situada a la falda de la muntanya del Mont. En el portal d'entrada es poden veure dos grans blocs de pedra que actuen de brancals on es pot llegir una extensa inscripció on dona fe que el "MAGNÍFICH S. D. PERE DE NOGUER CASES BARCELÓ Y COMELLES DE ROCAFIGUERA" demanà la llicència el dia 15 de setembre de setembre de 1845 per restaurar-la. A continuació relata que l'any 1907 el net d'en Pere Noguer "L'ACTUAL CAP DE LA CASA NOGUER HA FET ARA DE NOU APARIAR AQUESTA ESGLÉSIA MAJOR". De la mateixa manera a la part interior de la llinda es pot veure la inscripció "MIQUEL MERCADER DE LLADÓ M'HA FET A 1907" fent referència al picapedrer que la va obrar.
A escaigs metres de l'ermita, al nord d'aquesta, es pot apreciar una creu bastida l'any 1910, tal como ho testimonia la data gravada en el basament.

## Referències

* 1 2 3 4 5 «Sant Benet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Anchiano

Anchiano és una frazione del municipi de Vinci, prop de Florència, Itàlia. Segons alguns historiadors Leonardo da Vinci nasqué en una casa d'Anchiano, segons altres fou al poble de Vinci. La casa on nasqué Leonardo Da Vinci es troba entre Anchiano i Faltognano, a 3 quilòmetres de Vinci. Anchiano és un poble petit del mont Montalbano a la Toscana. Des del 1932 Montalbano pertany a la zona vinícola del Chianti Montalbano. És una àrea rural amb poques cases. Els paisatges d'Anchiano s'han mantingut iguals a como eren en temps de Leonardo: com que aquesta àrea ha estat molt poc urbanitzada no hi ha hagut grans canvis al llarg dels segles. L'economia del poble es basa en vinyes i oliveres, que dominen el paisatge.

## Enllaços externs

* Información de la Comuna de Vinci
# Tayyi

Tayyi o Tayy (àrab: طيء, Ṭayyʾ) fou una tribu àrab.
A petició dels Azd i els Kinda va abandonar el sud de la península Aràbiga i es va instal·lar al Jabal Xammar, a les muntanyes Adja i Salma, aleshores anomenades Jabal Tayyi. Els Asad que dominaven les muntanyes Xammar van perdre part del seu territori, però es van aliar amb els nou vinguts i foren coneguts com al-Halifani (els dos aliats). Les cròniques siríaques anomenen tayyis de manera genèrica als àrabs (tayyaye, dialecte occidental siríac tayoye). Els tayyis foren aliats dels sassànides i dels seus clients els làkhmides; però també de l'Imperi Romà d'Orient i dels seus clients els gassànides. Una part foren cristians i la resta pagans adorant als ídols al-Fils i Ruda. Amb l'islam una part es van fer musulmans. Un grup de la tribu establerta al segle vi a Kinnasrin i Alep va lluitar no obstant pels romans d'Orient. Alí ibn Abi-Tàlib emncara va destruir un ídol dels tayyis. Diverses persones de la tribu van jugar un cert paper a la història, si bé cap fou governador califal.

## Referències

* Enciclopèdia de l'Islam, X, 431
# Aranbizkarra

Aranbizkarra (en castellà Arambizcarra) és un barri de la ciutat de Vitòria (Àlaba). Té una població de 8.533 habitants (2008). Està situat al nord-oest de la ciutat.

## Situació

El Portal de Villarreal i el Portal de Gamarra el separen per l'oest del barri de Zaramaga. El carrer de Madrid, que és part de l'antiga ronda de circumval·lació, el separa pel nord de Betoño. El carrer d'Andalucía, per l'oest del barri d'Arantzabela. El carrer de Valladolid, pel sud del barri d'Arana, la Plaça Provincias Vascongadas i el carrer Arana, el separen també pel sud del barri de Done Jakue. El carrer de los Herrán, Bisbe Ballester i Reyes de Navarra el separen pel sud-oest d'Anglo-Vasco.

## Característiques

És un barri eminentment residencial, de torres d'apartaments. El comerç establert al barri està dedicat a atendre necessitats primàries. El barri s'articula entorn d'un gran parc, el Parc d'Aranbizkarra, que li dona el nom. El topònim Aranbizkarra deriva al seu torn del barri d'Arana (vall-planuraa). Aranbizkarra es troba en un plànol lleugerament superior que la zona d'Arana, d'on es deriva la seva denominació, que vol dir en basc "l'esquena de la vall" o "la part posterior de la vall", ja que bizkarra en basc significa "l'esquena".

## Història

Encara que alguns habitatges ja havien estat construïts a la zona en anys anteriors, es pot dir que aquest barri va néixer a partir de 1972 quan es va iniciar la promoció de Aranbizkarra combinant iniciativa pública i privada. El 70% dels habitatges del barri van ser construïts entre 1971 i 1980. Es tracta d'un dels barris de la segona generació de polígons d'habitatges de la perifèria de Vitòria, que es correspon a la dècada dels anys 70. És un barri de caràcter obrer, però sense un caràcter tan acusat com el barris veïns de Zaramaga o Adurtza construïts en la dècada anterior.
# Cantó de Le Lion-d'Angers

El cantó de Le Lion-d'Angers és una antiga divisió administrativa francesa del departament de Maine i Loira, situat al districte de Segré. Té 11 municipis i el cap es Le Lion-d'Angers. Va desaparèixer el 2015.

## Municipis

* Andigné
* Brain-sur-Longuenée
* Chambellay
* Gené
* Grez-Neuville
* La Jaille-Yvon
* Le Lion-d'Angers
* Montreuil-sur-Maine
* La Pouëze
* Pruillé
* Vern-d'Anjou

## Història

Llista dels consellers generals successius :
| Data d'elecció | Identitat | Partit |
| 1945-1962 | Joseph Halligon | app. MRP |
| 1962-1988 | Maurice Foucher | Divers droite |
| 1982-2001 | André Thibault | UDF-CDS |
| 2001-2015 | Jean-François Bonsergent | Divers droite, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.917 | 8.340 | 7.943 | 8.826 | 9.623 | 10.563 | 12.712 |
| A partir de 1990: Població sense dobles comptes |||||||
# Mas Ribas (Cabanes)

Mas Ribas és una masia del municipi de Cabanes (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situat al sud-est del nucli urbà de la població de Cabanes, a escassa distància de la vila. S'hi accedeix per un camí que s'agafa davant del cementiri municipal.
Mas format per diversos cossos adossats que li confereixen una planta irregular. L'edifici principal, situat al mig de la construcció, és rectangular i té la coberta de quatre vessants de teula, la qual presenta un altell a manera de torre cobert amb teulada de quatre aigües també. Consta de planta baixa i dos pisos, amb la façana principal orientada a migdia. A la planta baixa hi ha tres grans portals d'arc rebaixat, el principal bastit amb maons i els brancals fets de carreus de pedra ben escairats. Els dos laterals presenten els emmarcaments d'obra arrebossats. Destaca un contrafort bastit en pedra, carreus i maons que reforça la part de la façana situada al costat del portal. A la façana de llevant hi ha una terrassa adossada al nivell del pis i un pou de planta circular, bastit en pedra i maons, amb el parament arrebossat. La resta de cossos que formen part del conjunt, destinats a magatzems i per als usos agrícoles, presenten les cobertes d'una i dues vessants i estan distribuïts en dues plantes. Majoritàriament presenten finestres d'obertura rectangular i portals d'arc rebaixat, tot i que algunes parts es troben enrunades i d'altres han estat reformades en totxo.

## Història

Casa pairal de la família d'Antoni Ribas de Conill (1880-1935), sens dubte el fill més il·lustre de la població. Astrònom del qual fa la seva biografia detallada J.M. Bernils

## Referències

* 1 2 3 «Mas Ribas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Andalucia Tennis Experience 2010

El torneig de Marbella 2010, també conegut com a Andalucia Tennis Experience 2010, és un esdeveniment de tennis femení sobre terra batuda que pertany als International tournaments de la WTA. La segona edició del torneig i es va celebrar entre el 3 i l'11 d'abril de 2010 al Club de Tenis Puente Romano de Marbella, Espanya.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | V. Azàrenka | 6 | 6 | |
| WC | E. Cabeza Candela | 2 | 4 | | 1 | V. Azàrenka | 4 | r | |
| | A. Brianti | 0 | 2 | | 5 | M.J. Martínez | 0 | | |
| 5 | M.J. Martínez | 6 | 6 | | | | | | | 5 | M.J. Martínez | 6 | 3 | 2 |
| 4 | A. Rezaï | 4 | 2 | | | | | | | 8 | C. Suárez Navarro | 2 | 6 | 6 |
| | T. Malek | 6 | 6 | | | T. Malek | 6 | 1 | 2 | | | | | |
| | P. Hercog | 4 | 6² | | 8 | C. Suárez Navarro | 4 | 6 | 6 | | | | | |
| 8 | C. Suárez Navarro | 6 | 7 | | | | | | | | | | | | 8 | C. Suárez Navarro | 2 | 6 | 3 |
| 7 | A. Medina Garrigues | 1 | 6¹ | | | | | | | | | | | | 2 | F. Pennetta | 6 | 4 | 6 |
| | S. Errani | 6 | 7 | | | S. Errani | 6⁵ | 6 | 6 | | | | | |
| Q | B. García Vidagany | 7 | 4 | 6 | Q | B. García Vidagany | 7 | 4 | 3 | | | | | |
| 3/WC | K. Clijsters | 5 | 6 | 4 | | | | | | | S. Errani | 1 | 1 | |
| | S. Cîrstea | 4 | 6$^4$ | | | | | | | 2 | F. Pennetta | 6 | 6 | |
| Q | S. Halep | 6 | 7 | | Q | S. Halep | 4 | 6$^4$ | | | | | | |
| Q | L. Pous Tió | 2 | 2 | | 2 | F. Pennetta | 6 | 7 | |
| 2 | F. Pennetta | 6 | 6 | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Klaudia Jans Vladimíra Uhlířová | 6 | 4 | [9] |
| | Marta Domachowska Alicja Rosolska | 2 | 6 | [11] | | Marta Domachowska Alicja Rosolska | 3 | 4 |
| | Lourdes Domínguez Lino Arantxa Parra Santonja | 0 | 4 | | | Maria Kondratieva Iaroslava Xvédova | 6 | 6 |
| | Maria Kondratieva Iaroslava Xvédova | 6 | 6 | | | | | | | Maria Kondratieva Iaroslava Xvédova | 4 | 2 |
| | Polona Hercog Petra Martić | 6⁵ | 6² | | | | | | 3 | Sara Errani Roberta Vinci | 6 | 6 |
| 3 | Sara Errani Roberta Vinci | 7 | 7 | | 3 | Sara Errani Roberta Vinci | 6 | 7 |
| | Sophie Lefevre Monica Niculescu | 2 | 4 | | 2 | Virginia Ruano Pascual Meghann Shaughnessy | 4 | 5 |
| 2 | Virginia Ruano Pascual Meghann Shaughnessy | 6 | 6 | | | | | |

## Enllaços externs

* Web oficial
* Quadre individual femení Arxivat 2010-06-01 a Wayback Machine. PDF
* Quadre doble femení Arxivat 2010-07-28 a Wayback Machine. PDF
Marbella :
2009
2010
2011 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Palau Macelli

Palau Macelli és un edifici del municipi de Castelló d'Empúries (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situat dins de l'antic nucli emmurallat de la població, en el barri del puig Salner, a escassos metres de la basílica menor de Santa Maria.
Edifici que consta de planta baixa i dos pisos d'alçada, amb coberta a dues vessants i ràfec de teula àrab. La part més destacable de la planta baixa és el vestíbul d'accés a l'edifici, que dona pas a un petit pati interior. Aquest espai està distribuït en dos nivells diferents separats per un gran arc rebaixat adovellat, amb una motllura que recorre el seu intradós. Des de la part superior del vestíbul s'accedeix a les escales que pugen a la primera planta, d'un sol tram amb balustrada i situades a la part dreta del pati interior. Des del vestíbul, l'accés al pati i a les escales es fa a través de dues lleugeres arcades de mig punt sustentades per pilars de planta quadrada, adossats a les parets. El pati, de planta més o menys rectangular, està delimitat per dos trams porticats formats per una successió d'arcs de mig punt adovellats sustentats per pilars de planta quadrada. La façana, a la planta baixa, compta amb un gran portal d'arc de mig punt adovellat d'accés al vestíbul i, al seu costat, una finestra de les mateixes característiques. A la resta de pisos, les obertures són de llinda plana i brancals adovellats, tot i que les finestres de la primera planta són d'obertura rectangular i les de la segona són més quadrades.

## Història

La família Macelli va acabar de construir el casal el 1666 i el destinà a habitatge familiar.
Actualment, l'edifici està destinat a hostalatge.

## Referències

* 1 2 3 4 «Palau Macelli». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Arbaces de Mèdia

Arbaces fou el mític fundador de l'Imperi Mede segons indica Ctèsies que dona el seu nom com el del primer rei, tot i que això no està d'acord amb els coneixements històrics.
Segons Ctèsies, Mèdia era una província de l'Imperi Assiri. Arbaces el mede fou un dels generals de Sardanapalos rei d'Assíria, fins que un dia es va revoltar contra el seu sobirà, aliat a perses, babilonis i àrabs. Les tres primeres batalles foren guanyades pel rei assiri, però finalment fou derrotat quan el contingent de Bactriana al seu exèrcit va desertar i va perdre la batalla, i l'imperi. Després del triomf Arbaces fou rei de Mèdia durant 28 anys. La història fou segurament inventada per Ctèsies per explicar l'origen del regne, i inclou anacronismes i fets impossibles.
# Cantó d'Avinyó Sud

El cantó d'Avinyó Sud és una antiga divisió administrativa francesa del departament de la Valclusa, situat al districte d'Avinyó. Compta amb part del municipi d'Avinyó. Va desaparèixer el 2015.

## Municipis

* Avinyó
Llista dels consellers generals successius :
| Data d'elecció | Identitat | Partit |
| 1967-1973 | M. Duplan | RI |
| 1973-1979 | M. Dubois | CD |
| 1979-1989 | Guy Ravier | PS |
| 1989-1992 | Henri Coupon | PS |
| 1992-1998 | René Dubois | UDF |
| 1998-2015 | Michèle Fournier-Armand | PS |
| les dades anteriors no són pas conegudes ||||
# Cantó de Baumas de Venisa

El cantó de Baumas de Venisa (en francès canton de Beaumes-de-Venise) és una antiga divisió administrativa francesa del departament de la Valclusa i del districte de Carpentras. El cap cantonal és Baumas de Venisa i agrupa 7 municipis. Va desaparèixer el 2015.

## Municipis

* Baumas de Venisa
* Gigondaç
* La Fara
* La Ròca Alric
* Sablet
* Suseta
* Vacairaç

## Història

Llista dels consellers generals successius :
| Data d'elecció | Identitat | Partit |
| 1967-1973 | Edmond Arcusi | radical |
| 1973-1992 | Camille Fare | PCF |
| 1992-2015 | Christian Gonnet | UDF, després UMP |
| les dades anteriors no són pas conegudes ||||
# Casa des Portal

Casa des Portal és una casa del municipi de Cadaqués (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situada davant la platja des Portal, a l'est del nucli antic de la població i de la badia de Cadaqués. La façana principal és pel carrer del Doctor Callís.
Casa entre mitgeres de planta rectangular, distribuïda en tres pisos i entresòl. Està estructurada en dues crugies amb la façana retirada respecte al nivell dels edificis veïns, quedant un pati d'entrada descobert. A la façana litoral, els baixos són oberts per mitjà de dos arcades de mig punt, que emmarquen tant els portals de la planta baixa com les obertures de l'entresòl. Els dos pisos superiors presenten un pla angular que permet estructurar unes àmplies terrasses ocupant una de les crugies. Les obertures són rectangulars. Cal destacar els elements de forja de les baranes de terrasses i balcons, el cornisament i l'obra de fusteria amb decoració calada. També es destaquen els diversos elements de ceràmica vidrada de color blau i blanc sota les balconades i creant la singularitat del vessant de la teulada amb teula d'aquests colors.

## Història

L'atribució a l'arquitecte Salvador Sellés i Baró d'aquest edifici, a part del seu contingut formal, es basa en informació recollida verbalment a la població. Un detall que acabaria de confirmar-ho és la presència de dues pedres ceràmiques ornamentals que hi ha a la façana a cada costat del balcó del primer pis, que són de color blau cel, amb una flor en relleu. Són peces idèntiques a les que amb certa profusió, l'esmentat autor emprà per decorar la casa Serinyana de Cadaqués mateix.
Segons informacions orals, la casa Pont i la casa Serinyana -projectes més notables d'aquest arquitecte- estaven bastides entre els anys 1910-1911. La resta de construccions serien posteriors.

## Referències

* 1 2 3 4 «Casa des Portal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Andraž Kirm

Andraž Kirm (nascut el 6 de setembre de 1984 a Ljubljana) és un jugador de futbol d'Eslovènia, que actualment juga com centrecampista per al Wisla Cracòvia.

## Trajectòria

Després d'iniciar la seva carrera en el petit club NK Smartno es va traslladar al NK Slovan el 2002, un club famós pel bon treball amb jugadors joves. El 2004 se'n va anar al tercer club de la capital eslovena, Ljubljana, el NK Svoboda, on es va establir com a jugador del primer equip. El seu talent no va passar desapercebut i es van sumar al club de la primera divisió NK Domžale l'estiu del 2005. El 2007 i 2008 va guanyar dos títols amb l'equip de Domžale.
L'estiu de 2008 es parlava d'ell per passar al club Chievo Verona, de la Sèrie A italiana, però es va quedar amb el Domžale per ajudar l'equip a la ronda classificatòria de la Lliga de Campions de la UEFA.
El 2 de juliol de 2009, es va traslladar al club polonès Wisla Cracòvia i va signar per cinc anys.

## Carrera Internacional

Kirm va fer el seu debut amb la selecció nacional a l'agost de 2007 en un partit amistós contra Montenegro a Podgorica. Des d'aleshores, ha esdevingut un dels jugadors més importants de l'equip dirigit per Matjaž Kek.
Com a internacional, va marcar aquests gols:
| # | Data | Estadi | Oponent | Marcador | Resultat | Competició |
| 1. | 2009-08-12 | Estadi Ljudski vrt, Maribor | San Marino | 3-0 | 5-0 | Classificació de la Copa del Món de futbol 2010-UEFA |
| 2. | 2010-03-03 | Estadi Ljudski vrt, Maribor | Qatar | 3-0 | 4-1 | Amistós |

## Estadístiques

    (Actualitzades fins al 26 de maig de 2010)
| Club | Temporada | Lliga | Lliga domèstica | Lliga domèstica | Copa domèstica | Copa domèstica | Copes europees | Copes europees | Total | Total |
| Club | Temporada | Lliga | Part. | Gols | Part. | Gols | Part. | Gols | Part. | Gols |
| NK Slovan | 2002-2003 | 3a eslovena | 7 | 1 | – | – | – | – | 7 | 1 |
| NK Slovan | 2003-2004 | 3a eslovena | 10 | 0 | – | – | – | – | 10 | 0 |
| NK Svoboda | 2003-2004 | 2a eslovena | 8 | 0 | – | – | – | – | 8 | 0 |
| NK Svoboda | 2004-2005 | 2a eslovena | 30 | 4 | 1 | 0 | – | – | 31 | 4 |
| NK Domžale | 2005-2006 | 1a eslovena | 29 | 0 | 1 | 0 | 1 | 0 | 31 | 0 |
| NK Domžale | 2006-2007 | 1a eslovena | 31 | 6 | 1 | 0 | 2 | 0 | 34 | 6 |
| NK Domžale | 2007-2008 | 1a eslovena | 32 | 9 | 3 | 0 | 4 | 0 | 39 | 9 |
| NK Domžale | 2008-2009 | 1a eslovena | 35 | 7 | 2 | 0 | 4 | 0 | 41 | 7 |
| Wisła Kraków | 2009-2010 | 1a polonesa | 30 | 3 | 5 | 0 | 2 | 0 | 37 | 3 |
| Total | NK Slovan | NK Slovan | 17 | 1 | – | – | – | – | 17 | 1 |
| Total | NK Svoboda | NK Svoboda | 38 | 4 | 1 | 0 | – | – | 39 | 4 |
| Total | NK Domžale | NK Domžale | 127 | 22 | 7 | 0 | 11 | 0 | 145 | 22 |

## Palmarès
### NK Domžale

* Lliga eslovena: 2006-07, 2007-08
** Finalista: 2005-06
* Supercopa eslovena: 2007

## Enllaços externs

* Career details at National Football Teams
* Player profile - NZS
* Player profile - NK Domžale
# Arboldswil

Arboldswil és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Arboldswil en Alemany, Francès o Italià al Diccionari històric de Suïssa.
* Web oficial del municipi